MT
C 252/76
Il-Ġurnal Uffiċjali tal-Unjoni Ewropea
17.7.2023
Talbiet Ir-rikorrent jitlob li l-Qorti Ġenerali jogħġobha: — taqta’ u tiddeċiedi li: — id-deċiżjoni tal-15 ta’ Lulju 2022 tal-Bord Eżekuttiv Nru [kunfidenzjali] (1) hija annullata; — ir-rikorrent jingħata kumpens ex aequo et bono ta’ EUR 5 000 fir-rigward tad-dannu kkawżat mill-illegalitajiet iddenunzjati, li ma humiex koperti b’mod suffiċjenti mill-annullament tad-deċiżjoni li tikkawża preġudizzju; — tikkundanna lill-konvenuta għall-ispejjeż.
Motivi u argumenti prinċipali Insostenn tar-rikors tiegħu, ir-rikorrent jinvoka ħames motivi. 1.
L-ewwel motiv: ksur tal-Artikolu 24 tar-Regolamenti tal-Persunal tal-Unjoni Ewropea (iktar ’il quddiem ir-“Regolamenti tal-Persunal”) minħabba l-multiplikazzjoni illegali fin-numru ta’ proċeduri u ta’ awtoritajiet li għandhom is-setgħa jikkonkludu kuntratti ta’ ingaġġ (iktar ’il quddiem l-“ASKI”) fir-rigward tal-ipproċessar tat-talba għal assistenza mressqa mir-rikorrent, li għamel ħafna iktar kumpless, b’mod inutli, il-fajl, li l-parti l-kbira tiegħu ġiet eskluża mill-eżami tat-tieni talba, bil-konsegwenza li ġie żnaturat il-kuntest. 2.
It-tieni motiv: multiplikazzjoni fin-numru tal-ASKI u ksur tal-prinċipju ta’ imparzjalità minn tal-inqas oġġettiva.
Ir-rikorrent jinvoka kunflitt ta’ interessi u jallega li ġie mċaħħad mid-dritt għal eżami amministrattiv doppju u newtrali tal-fajl tiegħu. 3.
It-tielet motiv: żball ta’ liġi min-naħa tal-ASKI meta qieset it-talba għal assistenza mressqa mir-rikorrent mill-perspettiva biss tal-Artikolu 12a tar-Regolamenti tal-Persunal, mingħajr ma evalwatha mill-perspettiva tal-Artikolu 12, li wassal għal żball manifest ta’ evalwazzjoni fir-rigward tal-eżistenza ta’ aġir mhux xieraq fil-konfront tar-rikorrent. 4.
Ir-raba’ motiv: ksur tad-dritt għal smigħ effettiv għaliex ir-rikorrent ma ngħatax l-elementi kollha li abbażi tagħhom l-investigaturi stabbilixxew ir-rapport ta’ investigazzjoni amministrattiva tagħhom, u lanqas dawk li abbażi tagħhom l-ASKI adottat id-deċiżjoni tagħha, minn tal-inqas fi żmien xieraq, bi ksur tad-dritt għal proċedura ġusta. 5.
Il-ħames motiv: ksur tad-dmir ta’ assistenza sa fejn il-konvenuta ma adottatx miżuri adegwati matul l-investigazzjoni, bi ksur tar-rekwiżit li tingħata deċiżjoni fi żmien raġonevoli.
(1)
Data kunfidenzjali moħbija.
Rikors ippreżentat fl-24 ta’ Mejju 2023 – Fridman vs Il-Kunsill (Kawża T-296/23) (2023/C 252/91) Lingwa tal-kawża: il-Franċiż Partijiet Rikorrent: Mikhail Fridman (Londra, ir-Renju Unit) (rappreżentanti: T. Marembert u A. Bass, avukati) Konvenut: Il-Kunsill tal-Unjoni Ewropea
Talbiet Ir-rikorrent jitlob li l-Qorti Ġenerali jogħġobha: — Tannulla d-Deċiżjoni tal-Kunsill (PESK) 2023/572 (1) tat-13 ta’ Marzu 2023 li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna, sa fejn tikkonċerna lir-rikorrent;